

INFORMACIJA

o radu JUOŠ “Drago Milović” Tivat

za 2017. godinu

U Tivtu, 06. februara 2017. godine Direktorica
 Ružica Lazarević, prof.

**OSNOVNI PODACI O ŠKOLI**

Nastava u Osnovnoj školi “Drago Milović”, u sadašnjem centralnom objektu, započela je školske 1985/1986. godine. Dakle, navršile su se 172 godine od otvaranja prvog odjeljenja osnovne škole u Tivtu.
Škola je kratko vrijeme radila na italijanskom jeziku, a ubrzo je rad nastavila na narodnom jeziku. Njen prvi učitelj bio je Jakov Zarbarini, tadašnji sekretar Opštine Tivat. Školske 1845/1846. godine školu je pohađalo 28 učenika, dječaka. Obavezno školovanje djece oba pola uvodi se 1870. godine. Prvi upravitelj Osnovne škole u Tivtu bio je Šime Rajčević.
U periodu od 1984. do 1996. škola je radila pod imenom ”Drago Milović i Branko Brinić”, a od 1996. godine nosi ime Draga Milovića, istaknutog prosvjetnog radnika i njenog nekadašnjeg direktora.
Od 2005/2006 školske godine škola radi po planu i programu devetogodišnje škole.

**ORGANIZACIJA RADA**( šk.2017/2018. godina)

JUOŠ ”Drago Milović” je, **prema broju učenika, jedna od najvećih ustanova osnovnog obrazovanja u Crnoj Gori**. Iz godine u godinu upisujemo sve više učenika, tako da je **prvi put školske 2016/2017. godine upisano 9 odjeljenja prvog razreda,** 6 odjeljenja u centralnoj zgradi, jedno u područnoj jedinici u Gradišnici i 2 odjeljenja prvog razreda u Donjoj Lastvi. **OVE ŠKOLSKE 2017/2018. GODINE UPISANO JE ukupno 1508 učenika.** Učenici su raspoređeni u **61 odjeljenje, 50 u centralnoj zgradi i 11 područnih odjeljenja.** U Gradiošnici i Lastvi upisana su po dva odjeljenja I razreda, pošto je ukupan broj prvaka iznosio 34, odnosno 35 učenika, a po zakonu najviše može biti 28 učenika upisano u jednom odjeljenju prvog razreda.
To je u odnosu na upis u **školsku 2013/2014. godinu** ( dakle prije samo četiri godine), kada je upisano **1337 učenika, za 171 učenik više**. U Lastvi se godinama u I raz.upisuje preko 30 učenika, a ove godine je takav slučaj i u područnoj školi u Gradiošnici. To je dovelo do drugačije organizacije radnog vremena ( zbog nedostatka učionica) i uvedene su međusmjene u područnim školama.
Sve ove podatke naglašavam sa željom da **istaknem ozbiljnu potrebu za izgradnjom još jedne osnovne škole u Tivtu, na placu na kojem se sada nalazi područna jedinica OŠ „Drago Milović“ u Lastvi.** Ta ideja prisutna je duže vrijeme u kolektivu, svjesni smo da nam ovaj raspoloživi prostor postaje sve manji. Za bolje funkcionisanje nastave, kao i za efikasnije korišćenje školskog prostora, idealan je rad u jednoj smjeni, dok bi popodnevni termini bili rezervisani za sekcije i sve oblike učeničkih vannastavnih aktivnosti. U sadašnjim uslovima, odjeljenja I, III i V razreda pohađaju nastavu u popodnevnoj smjeni, a naredne školske godine svi učenici I razreda biće jutarnja smjena, dok je VI razred je potrebno prebaciti u popodnevnu smjenu ( zbog manjka učionica).
Sa fiskulturnim salama takođe postoji problem manjka prostora.
**Dakle, povećanjem broja učenika, smanjuje se kapacitet škole, kako za redovnu nastavu, tako i za dopunsku i dodatnu nastavu, za rad sekcija, a u pitanju je i korišćenje velike i male sale za fizičko vaspitanje, kako za redovnu nastavu, tako i za izborni predmet Sport za sportiste i rekreaciju.
Inicijativa kolektiva i Školskog odbora,kao i Savjeta roditelja, da se u Tivtu ( Donja Lastva) otvori i izgradi još jedna osnovna škola, u potpunosti je opravdana. a naišla je i na podršku Opštine Tivat.**

**Nastava se sda izvodi u tri zgrade**:

* centralnoj zgradi matične škole u širem centru grada
* u montažnom objektu područnog odjeljenja u Donjoj Lastvi, bez fiskulturne sale (1,5 km udaljenoj od centralne zgrade )
* i u zgradi područnog odjeljenja u Gradiošnici (oko 4,5 km od centralne zgrade )

**U centralnoj zgradi nastava je organizovana u dvije smjene**, uz korišćenje :

* 19 kabineta i 11 učionica
* 2 kompjuterske učionice
* 2 fiskulturne sale (dvorana površine 600m2 i ”mala sala” površine 150m2)
* biblioteke ( 6 700 primjeraka školske lektire i oko 4000 primjeraka stručne literature i časopisa) sa čitaonicom
* 2 sportska terena

**U područnom odjeljenju Donja Lastva** nastava ( I-IV razreda) se izvodi u jutarnjoj smjeni i u međusmjeni ( od 11h15min) u pet učionica ( jedna je renovirana), a na raspolaganju je i manji, trenutno neuređeni sportski teren.
**U područnom odjeljenju Gradiošnica** nastava ( I-IV razreda) se takođe izvodi u jutarnjoj smjeni i u međusmjeni u četiri učionice, a u objektu je i manja fiskulturna sala, kao i sportski teren.

VAŽNA NAPOMENA: U područnim školama organizovano je jutarnje čuvanje djece, dežurna vaspitačica dolazi u školu u 6h30minuta, a nastava počinje u 7h30minuta. Ukoliko je potrebno, učenici ostaju i poslije nastave ( produženi boravak ) da sačekaju roditelje.
**U centralnoj školi će od školske 2018/2019. godine biti uvedeno i jutarnje čuvanje i produženi boravak. Za te potrebe pregradili smo dio kantine i napravili učionicu od 50m2, potpuno je opremivši za odmor i učenje.**

**Kadrovska problematika** se tretira blagovremeno i broj zaposlenih kreće se u skladu sa potrebama. Od ukupno zaposlenih 77 je u nastavi .

|  |
| --- |
| NASTAVA |
| profesora | nastavnika | Vaspitača i stručnih saradnika | ukupno  |
| 61 | 16 | 3 + 3 | 83 |

|  |
| --- |
| VAN NASTAVE |
| direktor | pom.dir. | ovl.računovođa | sekretar | bibliotekar | pedagog | psiholog | organizatornastave | ukupno |
| 1 | 1 | 1 | 1 | 1 | 1 | 1 | 1 | 8 |

|  |
| --- |
| POMOĆNO OSOBLJE |
| radnice | domar-ložač | ostali | ukupno  |
| 10 | 2 |  | 12 |

**Redovna, dopunska i dodatna nastava** su planirane  u skladu sa planovima stručnih aktiva i izvode se u određenim terminima.
**Slobodne aktivnosti** učenika su, prema Godišnjem planu rada škole predviđene kroz slijedeće oblike:

* sekcije (literarna, dramska, horska, školski bend, orkestar, likovna, ekološka, sportska, zanimljiva fizika, informatika, novinarska - radio emisija “Školarac”)
* priredbe, književne večeri, scenske časove, maskenbale i bazare u organizaciji škole
* projekat ”Cetinje – jedna priča” ( trodnevni boravak u prijestonici i obilazak kulturno – istorijskih spomenika i nacionalnih parkova – Lovćen i Skadarsko jezero za VII razred)
* školu u prirodi za učenike prvog i drugog ciklusa
* jednodnevne izleti
* ekskurziju za IX razred
* saradnju sa NVO i lokalnom zajednicom ( učestvovanjem u priredbama i manifestacijama Dječijeg saveza, Zelenog tima Opštine Tivat, Turističke organizacije
* saradnju sa Kancelarijom za mlade i Omladinskim klubom

**Škola uređuje  školski list koji pod imenom ”Koraci”** izlazi jednom godišnje, za Dan škole, 9.maja, ili prilikom dodjele nagrade Luča najboljima, kada se učenicima koji su završili IX razred poklanja po jedan primjerak časopisa.

.

**AKTIVNOSTI I POSTIGNUĆA U 2017. GODINI**

**JUOŠ „Drago Milović“ je školske 2016/2017. godine upisala 1460 učenika, raspoređenih u 57 odjeljenja.** Četiri odjeljenja, od I-IV razreda, upisana su u područnoj školi u Gradiošnici, a pet odjeljenja ( dva odjeljenja I razreda ) u Donjoj Lastvi. Tamo se nastava odvijala u jutarnjoj smjeni, dok je u centralnoj zgradi u Tivtu nastava bila organizovana u jutarnjoj smjeni ( II, IV, VI, VII, VIII i IX razredi) i u popodnevnoj smjeni ( I, III i V razredi) .

USPJEH UČENIKA NA KRAJU I polugodišta šk.2016/2017. GODINE
( 30. decembra, 2015. godine)

|  |
| --- |
| STATISTIČKI PODACI ZA DRUGI KLAS.PERIOD ŠK.2015-2016.GOD. |
| UKUPAN BROJ UČENIKA | **IZOSTANCI** | **VLADANJE**  |
| 1451 | opravdani  | neopravdani | primjerno | dobro  | nezadovoljava |
| 22025 | 2399 | 853 |  24 | 4 |
| **USPJEH** |
| odličan | vrlo dobar | dobar | dovoljan | ukupno\* | % | do 4 neg. | 5 i više neg. | ukupno | % | srednja ocjena | neocijenjen  |
| 293 | 289 | 119 | 4 | 705 | 79,84% | 125 | 46 | 171 | 19,37% | 3,72 | 21 |

\*U statističke podatke o uspjehu učenika ne ulaze podaci o uspjehu gdje nema brojčanog ocjenjivanja .

USPJEH UČENIKA NA KRAJU II polugodišta šk. 2016/2017. godine

|  |  |  |  |
| --- | --- | --- | --- |
|  | USPJEH | IZOSTANCI | VLADANJE |
| BR.UCEN. | ODLIČAN | VRLODOB. | DOBAR | DOVOLJA | UKUPNO | % | 1-3 NEG. | SA 3 I VIŠE | UKUPNO | % | SREDNJA OCJENA | OPRAVD. | NEOPR. | PRIMJER. | DOBRO | NE ZADOVOLJ. |
| **1443** | 500 | 320 | 167 | 24 | **1011** | **96,79** | 19 | 22 | **41** | **2,08** | **4,16** | **81608** | **9368** | **844** | **193** | **3** |

USPJEH UČENIKA NA KRAJU ŠKOLSKE 2016/2017. godine

|  |  |  |  |
| --- | --- | --- | --- |
|  | USPJEH | IZOSTANCI | VLADANJE |
| BR.UCEN. | ODLIČAN | VRLODOB. | DOBAR | DOVOLJA | UKUPNO | % | PONAVLJA | % | SREDNJA OCJENA | OPRAVD. | NEOPR. | PRIMJER. | DOBRO | NE ZADOVOLJ. |
| **1443** | 500 | 320 | 171 | 32 | **1023** | **99,51** | 31 | **0,49** | **4,15** | **81608** | **9368** | **844** | **193** | **3** |

PROSJEČNA OCJENA JE 4,15, DAKLE VRLODOBAR USPJEH!

Učenici naše škole bili su uspješni i kreativni, učestvovali su na mnogim takmičenjima, osvojili brojne nagrade i podržali razne akcije. Navešćemo samo neke: **Sara Ristović** (IX) osvojila je **2. nagradu iz biologije** na državnoj olimpijadi znanja, a **Petar Vukotić** **dvije nagrade - 3. iz matematike i 3.iz programiranja**. **Pavla Petrović** (IV raz.) **osvojila je I mjesto na školskom, opštinskom i državnom takmičenju recitatora** (I – V raz)
Od 500 radova iz srednjih i osnovnih škola iz Crne Gore, pristiglih na konkurs **„Mladi ekoreporteri“ osvojili smo jednu I, jednu II i dvije III nagrade,** **nekoliko priznanja. Na konkursu „La cartolina della mia citta“ osvojili smo III nagradu**. Na konkursu Prirodnjačkog muzeja Crne Gore „Najljepša je Crna Gora“ za najljepšu fotografiju **Martina Odalović** osvojila je III mjesto.
Učenici su podržali sve humanitarne i ekološke akcije u našoj Opštini, a odjeljenje **IV4 ( učiteljica Nevenka Saveljić** ), koje je ponovo najaktivnije odjeljenje u školi, dobilo je još jedno vrijedno priznanje grada Tivta – za ekološku osviješćenost i inicijativu.

|  |  |
| --- | --- |
| Nosioci diplome **LUČA** | Odlični svih 9 godina |
| IX1 | 1 | Ristović Sara-**đak generacije** | IX1 | 1 | Srdanović Emira |
| 2 | Radnjić Mija | 2 | Đurović Matea |
| 3 | Krivokapić Katarina | IX2 | 3 | Slavović Zrinka |
| 4 | Tomašević Bojana | 4 | Klakor Stefan |
| IX2 | 5 | Đuričić Ognjen | IX3 | 5 | Milić Mihaela |
| 6 | Francesković Rozalija | 6 | Čavić Srđan |
| 7 | Samardžić Viktorija\* | 7 | Fažo Tea |
| 8 | Stanišić Anja | 8 | Klakor Katarina |
| IX3 | -- | ---- | 9 | Pavlović Damjan |
| IX4 | 9 | Raičević Đorđe\* | IX4 | 10 | Milović Miljan |
| 10 | Vukasović Stefan | 11 | Mirčić Katarina |
| IX5 | 11 | Burić Toni | 12 | Mitrović Nemanja |
| 12 | Krstović Danijela | 13 | Nedović Tamara |
| 13 | Tripović Antonio | IX5 | 14 | Goranović Anja |
| 14 | Jončić Danilo |  |
| IX1 | **Ristović Sara\*** - 1.šk.tak./9.drž.tak./2.olim.zna. iz biologije | *NASTAVNIČKO VIJEĆE ČESTITA* *UČENICIMA/UČENICAMA I POHVALjUJE IH ZA POSTIGNUTI USPJEH I PRIMJERNO VLADANjE U TOKU DEVETOGODIŠNJEG ŠKOLOVANjA.* *UPRAVA ŠKOLE* |
| IX2 | Francesković Rozalija-pohvala za korektan odnos prema drug./nast. |
| IX2 | Đurović Marija- nijedan izostanak u toku šk.god. |
| IX2 | Samardžić Viktorija- doprinos afirmaciji škole  |
| IX4 | Gluhova Aleksandra- doprinos afirmaciji škole |
| IX4 | Raičević Đorđe- doprinos afirmaciji škole eng.j./ poziv na konkurs za stipendiju  |
| IX5 | Krstović Danijela- 1.šk.tak./6.drž.tak. iz Ital.jez. |

**Na sajtu škole:** [**www.osdmilovic.edu.me**](http://www.osdmilovic.edu.me) se redovno možete informisati o svim aktivnostima u školi. Održani su scenski i literarni časovi, karaoke, takmičenje recitatora, školski bazari( u centralnoj i područnim školama), maskenbal, veče nauke ( kada su učenici izveli 30 eksperimenata), izložba reciklirajućih skulptura u saradnji sa opštinskim Zelenim timom. U školi su aktivni školski hor, orkestar i bend, koji čine učenici osnovne i srednje škole. Posebna pažnja poklanja se stručnom usavršavanju nastavnika, organizacijom seminara, uglednih i oglednih časova, kao i dobrom saradnjom i praćenjem programa usavršavanja nastavnika Zavoda za školstvo.

 **ZIMSKI RASPUST je protekao u intenzivnim radovima oko rekonstrukcije grijanja,** tako da su učenici i nastavnici započeli II polugodište u toplim učionicama.

**Drugo polugodište počelo je 23. JANUARA 2017. godine**

* **U FEBRUARU JE** povodom Dana zaljubljenih **održano Veče ljubavne poezije,** učenici su čitali stihove svjetskih pjesnika. Podijeljene su i nagrade najboljima na školskom konkursu. **Na tradicionalnom kvizu znanja o Crnoj Gori u Podgorici, naša ekipa ( IX raz. ) osvojila je III mjesto.**
**Naši mali preduzetnici učestvovali su na VIII internacionalnom sajmu preduzetništva u Berlinu i osvojili najviše pregleda za video prezentaciju države i grada.** Bilo je to nezaboravno iskustvo.Mini **kompanija „Jež“** izradila je zanimljive proizvode od lovora ( sapune, čajeve, bonbone, mirišljave kesice, razglednice sa prevedenim receptima...) i na najljepši način predstavila školu, Tivat i Crnu Goru.
* U školi je **održan maskenbal** za učenike od VI do IX razreda, a učenici od I do V razreda uživali su na **Malom školskom karnevalu** u Tivtu.
- Održan je **školski turnir u stonom tenisu**.
* **U MARTU** je obilježen **Dan energetske efikasnosti** u našoj Opštini, a predstavili su se i učenici naše škole. Odjeljenje **IV4** je *obilježilo Dan osoba sa Downovim sindromom*.

**EKSTERNA EVALUACIJA ZAVODA ZA ŠKOLSTVO održana je u školi od 13. do 17. marta.** Škola je dobila visoke ocjene: uspješno i vrlo uspješno. Bilo je korisnih sugestija za poboljšanje, pa je nakon nadzora urađen Akcioni plan.

* **APRIL** je započeo **posjetom pripadnika Posebne jedinice policije,** čiji su timovi sa službenim konjima i službenim psima demonstrirali učenicima i nastavnicima vještine i opremu sa kojom raspolažu. U skladu sa njegovanjem tradicije svoga kraja, učenici su uz pomoć profesorice Katice Čavor, **obilježili Dane kamelije** izložbenim cvijetnim aranžmanima, literarnim i likovnim radovima ( koji su bili izloženi na centralnoj proslavi u Stolivu).
* **Svjetski dan knjige** (24. 04. ) obilježen je akcijom „Pokloni knjigu biblioteci“.
* **Održano je II veče nauke i eksperimenata** u amfiteatru škole.
* U amfiteatru škole održano je **karaoka takmičenje** u školi.
* VRIJEDNI **EKOREPORTERI** **pod mentorstvom profesorica Anđelke Ardalić i Bojane Tesle su kao i prošle godine postigli uspjeh i na ovogodišnjem konkursu. Učenici JUOŠ “Drago Milović” najbolji su po broju osvojenih nagrada, kao i po broju učesnika, a škola je dobila dva priznanja. Prvonagradjeni radovi, a naša su dva, šalju se na međunarodno takmičenje.**
* Realizovani su izleti po usvojenom planu.
* Za **DAN PLANETE**, u organizaciji opštinskog Zelenog tima, naši učenici, učenici iz Radovića i polaznici JPU ”Bambi” izložili su svoje radove od reciklažnog materijala u malom parku, a najbolji su dobili diplome i zanimljive nagrade. Mladi ekolozi iz naše škole sa svojom nastavnicom Bojanom Teslom imali su akciju na Župi.
* Fantastičan uspjeh tivatske djece: **I mjesto u finalu takmičenja „Crna Gora u ritmu Evrope“** ! Naše učenice, Dora Štampić i devetočlana plesna grupa, zaista su donijele svima radost.
* **MAJ** je obilježio **DAN NAŠE ŠKOLE**, ali prethodno moramo istaći učešće naših učenika na Cetinjskom maskenbalu.
* **Proslavljen je DAN ŠKOLE:** održane su **finalne utakmice** tradicionalnog sportskog turnira, najbolje odjeljenje u sportu je IX3. **Dramska sekcija je pripremila i izvela u Centru za kulturu „Putovanja, putovanja, da se mašta, da se sanja...“, muzičko-dramski komad.**
* Održano je opštinsko takmičenje mladih recitatora. Pobjednica Pavla Petrović opravdala je svoje I mjesto na državnom takmičenju u Beranama ( jun) i ponovila uspjeh.
* **Na Olimpijadi znanja u Podgorici** ( održanoj 06. maja) odlična su postignuća naših učenika – **Sara Ristović** je osvojila II mjesto iz biologije, a **Petar Vukotić** dva III mjesta, iz matematike i programiranja.
* **Kompanija Adriatic Marinas donirala je školi** 11 računarskih konfiguracija.
* **Obilježen je Dan parkova i 125 godina gradskog parka.**
* Na prigodnoj svečanosti u sali DODEST-a uručene su nagrade učenicima koji su na konkursu „La cartolina della mia citta“ osvojili III mjesto.
* **JUN**
* **Na svečanosti u prepunom amfiteatru, 08. juna ispraćena još jedna generacija učenika devetog razreda. Uz prisustvo roditelja, nastavnika i predstavnika lokalne zajednice uručene su diplome ”Luča” i nagrade za učenike koji su postigli odličan uspjeh svih devet godina, kao i druge prigodne nagrade. Za đaka generacije izabrana je Sara Ristović.** Trebalo je da bude promovisan 09. broj časopisa „Koraci“, ali je zbog tehničkih problema ovo zadovoljstvo izostalo. Časopis je štampan i dostavljen školi krajem juna..
* Najbolje učenike, dobitnike diplome Luča; kao i najbolje na takmičenjima u znanju, **Opstina Tivat nagradila je novčanim nagradama** i knjigama.
* **LJETNJI RASPUST**
Sanirani su zidovi (gletovani i okrečeni) nakon rekonstrukcije grijanja u svim učionicama, kancelarijama i holovima, ponovo su djelimično okrečeni holovi, kao i nekoliko učionica u centralnoj zgradi.U jednoj učionici ( matematika) presložen je parket. Započeto je pregrađivanje prostora kantine za produženi boravak. Sanirano je nekoliko vodovodnih cijevi koje su pukle i napravile manju štetu u učionicama.
Kabinet likovnog renoviran je zahvaljujući donaciji Adriatic Marinas-a
( kabinet je okrečen, kupljena je klima, osmougaoni radni stolovi, postavljen je veći lavabo sa dvije česme i police za odlaganje tegli, kao i za malu izložbu skulptura i štafelaji za slikanje).
U područnoj školi u Gradiošnici okrečena je zbornica i saniran zid koji vlaži, postavljen je oluk. Okrečene su učionice i hodnici.
Dvije informatičke učionice u potpunosti su opremljene računarima ( donacija Adriatc Marinas-a), tako da će se odjeljenja dijeliti u grupe prilikom izvođenja nastave informatike i svaki učenik će raditi na svom računaru.

**NOVA ŠKOLSKA 2017/2018. godina**

* **SEPTEMBAR** je obilježio prijem đaka prvaka, ekskurzija IX razreda, sportski susret prosvjetnih radnika u Čanju, a obilježen je i Dan ozonskog omotača i Dan bez automobila. Održan je čas bezbjednosti o saobraćaju u organizaciji Odjeljenja bezbjednosti Tivat.
* U saradnji sa Zelenim timom i ove školske godine je na simboličan način **obilježen Dan mira**, u školskom dvorištu zasađeno je nekoliko biljaka. Škola se tako uključila u svjetski ENO program (Environment Online). U Evropskoj nedjelji mobilnosti učestvovao je veliki broj učenika, a učenici su pokazali svijest i brigu za očuvanje okoline kroz ekološke časove na Luštici, gdje su pošumljavali mjesta zahvaćena požarima za vrijeme ljetnjih mjeseci.
* Sajam sporta, u organizaciji Sekretarijata za sport i mlade Opštine Tivat, održan je u školskom dvorištu.
* **OKTOBAR** je mjesec djece, a u okviru Dječije nedjelje u velikoj sali Centra za kulturu Tivat održana je priredba posvećena đacima prvacima. Raznovrsni program je završna aktivnost NVU ”Djeca Tivta” kojom tradicionalno obilježava Dječju nedjelju, a uljepšali su ga učenici osnovnih škola, koji su tog dana zasadili drvo generacije.
* **Obilježen je Dan stranih jezika u organizaciji** Aktiva za strane jezike
* Ispratili smo nastavnicu engleskog jezika, VESNU BOŽOVIĆ i učiteljicu MOMIRKU MILOŠEVIĆ u penziju.
* Učenici su sa svojim nastavnicama učestvovali u radionicama na manifestaciji Dani nauke u Podgorici, usvojili nova znanja.
* **Humanost je i ovog mjeseca bila sastavni dio naših aktivnosti. obilježen je Dan inkluzije radionicom „Prihvati različitosti**“, održanoj u školskoj biblioteci, a prof. Katica čavor je sa svojim odjeljenjem VII5 odnijela donaciju u Crveni krst.
* Naš poznati boćar, Miroslav Petković, družio se u maloj sali sa učenicima i prenio im svoja sportska iskustva.

**NOVEMBAR**

* U multimedijalnoj sali Opštine Tivat održano je II zasijedanje Dječjeg parlamenta**. U školi je, povodom Dana Opštine održan kviz „Putovanje znanjem kroz Crnu Goru“, gdje se takmičilo 7 ekipa iz opštinskih** **osnovnih škola u znanju iz geografije, istorije, književnosti, muzike, sporta... Održan je i školski kros.**
* **Saradnja sa lokalnom zajednicom** tradicionalno se nastavlja, učenici naše škole učestvovali su **na** **manifestaciji Kostanjada u Stolivu.**
* **Organizovano je takmičenje odjeljenja u pravljenju italijanske hrane** u organizaciji prof. Sanje i Milene Radović. Učenici VII razreda boravili su tri dana na Ivanovim koritima u školi u prirodi, pod nazivom „Cetinje jedna priča“. Taj boravak finansira Miniostarstvo prosvjete.
* **U DECEMBRU** su održani **bazari u područnim i centralnoj školi**, a djeca su pokazala kreativnost i interesovanje za preduzetničko učenje, kao i humanost. Djecu je zabavljao Radojica Stanković ( Šanta Panta). Sakupljeno je 5.700 eura, od čega je 3.700 uplaćeno u humanitarne svrhe ( za Savu i Sofiju), a ostalo je po odjeljenjima ostavljeno za izlete i maskenbal. Učenici su učestvovali i na opštinskom bazaru „Dan otvorenog srca“.
* Sekretarijat za sport i mlade poklonio je školi lopte i rekvizite za nastavu.
* NVO Green Home je organizovala **edukativne radionice za učenike** četvrtog i petog razreda i predstavila neke sadržaje međunarodnog projekta za istraživanje mora, o kitovima i delfinima..
* Najboljima, u akciji škole i Komunalnog preduzeća, za sakupljanje pet ambalaže i limenki, uručene su torte ( VIII2, razredna Olivera Mitošević i IV5, učiteljica Ljubinka Petković).
* Novogodišnju predstavu učenicima su odigrali u školi poznati glumci: Dejan Đonović, Katarina Krek i Goran Slavić.
* **Otvorena je izložba fotografija kućnih ljubimaca u školi.**
Ova kalendarska godina je završila svečanom sjednicom i podjelom knjižica, a djeda Mraz je podijelio paketiće najmlađima. Predsjednica je primila predstavnike učenika u svom kabinetu.

 **PROFESIONALNO USAVRŠAVANJE NASTAVNIKA**

 U prethodnom periodu nastavnici su pohađali stručne seminare iz različitih oblasti: podrška darovitim učenicima u nastavi CSBH jez. i književnosti; vedska matematika; razvijanje kognitivnih sposobnosti kod djece; pristup dječjem stvaralaštvu kroz savremene metode; školsko ocjenjivanje; metode nastave i učenja; igrom do znanja naših malih prvaka; metodologija u službi promjene neprihvatljivog ponašanja; kooperativno učenje; didaktička transpozicija skupa prirodnih brojeva; kreiranje učeničkog portfolija i druge.

U školi je formirana **Komisija za poboljšanje uspjeha i vladanja,** koja analizira i prati postignuća i vlčadanje učenika, a na sjednicama odjeljenjskih i nastavničkog vijeća analiziraju se postignuća i mjere za poboljšanje uspjeha i vladanja. U Komisiji rade dva tima, jedan za učenike od I do V razreda, a drugi za učenike od VI do IX razreda.

 **MATERIJALNO-TEHNIČKI USLOVI**

Imajući u vidu da OŠ „Drago Milović“ ima 1500 učenika, kao i da se nastava odvija u Tivtu, Lastvi i Gradiošnici, ujutro i popodne, jasno je koliki su materijalni troškovi, kako za normalno funkcionisanje škole, tako i za održavanje objekta.

**Riješen je veliki i dugoročni problem grijanja u centralnoj zgradi**, kao što ste već upoznati, Ministarstvo prosvjete i Opština Tivat finansirali su rekonstrukciju grijnog sistema za osnovnu i srednju školu.

**Opremili smo dvije kompjuterske učionice, uz pomoć donacija,** a veliki broj kabineta ima kompjuter, neki i smart tablu, projektor i projekt. platno. **Biblioteka je opremljena kao multimedijalna,** tako da se koristi i za izvođenje nastave, ukoliko je to potrebno. **Renovirani su kabineti** hemije, muzičkog, likovnog, geografije, uređene pripreme, amfiteatar i hol kod biologije - dragocjenom donacijom Dragana Rajčevića: preko 70 kvalitetnih, edukativnih panoa o istorijskoj prošlosti Tivta i o Vrmcu.

Tokom I polugodišta, školske 2017/2018. godine u potpunosti je završena, **okrečena i opremljena prostorija za jutarnje čuvanje djece i produženi boravak**. Zahvaljujući donaciji od 1000 eura Sekretarijata za ekonomski razvoj i preduzetništvo opremljena je **učionica za preduzetničko učenje**.
Donacija Lustice Bay od oko 2300 eura usmjerena je na sportska sredstva i informatičku opremu. Zahvaljujući pomoći Opštine Tivat **renoviran je parket u** **maloj sali za fizičko** i u kabinetu i pripremi za matematiku u centralnoj zgradi škole. Od prikupljenog novca na školskom bazaru predstavnici Savjeta roditelja za Gradiošnicu kupili su **nova, eloksirana ulazna vrata**, a u toku je izmještanje zbornice radi pravljenja još jedne učionice.

Treba naglasiti da je samo za održavanje higijene u TRI školska objekta potrebno oko 2000 eura godišnje, zatim su tu: školski i kancelarijski materijal, telefonski računi, fotokopiranje za nastavnike (koje škola plaća), seminari, troškovi prevoza učenika (takmičenja, dnevnice nastavnicima), nabavka stručne literature, knjiga, sportskih rekvizita, reprezentacije, troškovi nabavke i održavanja računar. opreme ( ketridži...); održavanje školskih objekata, od tekućih potreba do rješavanja krupnijih problema, školskog inventara ( koji je u neko doba potrebno zamijeniti) i sl.

Dakle, zahvaljujući timskom radu, dobroj saradnji sa lokalnom zajednicom, posebno sa Opštinom Tivat – Sekretarijatima: za ekonomski razvoj i preduzetništvo, za kulturu, za sport i mlade, Zelenim timom ( koja je uplatila u 2017. godini oko 6600 eura školi: za štampanje školskog časopisa, saniranje ograde, odlazak na sajam preduzetništva u Berlin, opremanje učionice za preduzetništvo, nabavku knjiga, prevoz učenika....), JP Komunalno ( uređenje zelenila oko ograde, rasvjete), JP Vodovod ( za svaku pohvalu je domaćinski odnos prema školi i stručna pomoć, koja je uglavnom donacija), Vatrogasnim društvom ( servisiranje vatrogasnih aparata i pomoć oko uređenja dvorišta), Adriatic Marinas-om ( renoviranje i uređenje školskih prostorija, ove godine kabineta likovnog) i nekim privatnicima, i sa Savjetom roditelja, kao i izdavanjem školske kantine, sale i prostora za knjižaru, uspjeli smo da u relativno kratkom periodu poboljšamo uspjeh i disciplinu, vannastavne aktivnosti, kao i materijalno-tehničke uslove u školi.

IPAK, OSTAJU JOŠ NEKI OZBILJNIJI PROBLEMI:

* NEISPRAVNOST MOKRIH ČVOROVA na spratu centralne zgrade (od samog otvaranja objekta nijesu bili u potpunoj funkciji!), zatim potpuno su van funkcije kupatila u muškoj i ženskoj svlačionici).
* ZAMJENA PROZORSKE STOLARIJE u određenim kabinetima i u holovima, što nije urađeno u potpunosti kada je prije nekoliko godina postavljana eloksirana bravarija.
* Pored navedenog, treba istaći da školske zgrade NEMAJU VIDEO NADZOR, NEMAJU OGRAĐENA DVORIŠTA ( oko centralne zgrade ograda je polomljena i pokidana, čime je ugrožena bezbjednost djece), **KROV GODINAMA PROKIŠNJAVA u centralnoj zgradi u amfiteatru i velikoj FISKULTURNOJ SALI, koja je poslije više od 30 godina zaslužila RENOVIRANJE OD KROVA DO PODA.**
* FASADE NISU OKREČENE decenijama, A U LASTVI NE POSTOJI NI FISKULTURNA SALA, što otežava i ograničava izvođenje nastave fizičkog vaspitanja. KAO NI INTERNET u područnoj školskoj zgradi u Gradiošnici, BIBLIOTEKE su u formiranju !!!

U narednom periodu ( 2018, 2019.godina) Uprava škole planira nastavak započetih radova i inicijative za otvaranje još jedne nove osnovne škole na teritoriji Opštine Tivat, uvođenje video nadzora i interneta u područne škole, otvaranje biblioteka u područnim školama, saniranje i postavljanje ograde, rekonstrukciju vanjskih sportskih terena, oslikavanje zidova oko škole, krečenje i opremanje kabineta, kao i druge potrebne aktivnosti, koliko to mmaterijalne mogućnosti budu dozvoljavale.

Pored svega, izražavam još jednom zahvalnost svim ljudima koji su prepoznali važnost ulaganja u školu, koju pohađa preko 1500 učenika sa teritorije Opštine Tivat, jer je ulaganje u djecu i njihovo bezbjedno i kvalitetno školovanje sigurno ulaganje u budućnost našeg grada i države.

**SARADNJA SA MINISTARSTVOM PROSVJETE I LOKALNOM ZAJEDNICOM**

**Saradnja i komunikacija između škole i Ministarstva** je dobra, kao i saradnja sa Zavodom za školstvo i Ispitnim centrom. Često radimo zajedno na izvođenju stručnih predavanja, treninga i seminara, bilo da se radi o primjeni predmetnih programa, primjeni računara u nastavi ili razvoju inkluzivne nastave u školama i slično. Testiranje učenika ( interno/eksterno) obavlja se po utvrđenom rasporedu, a rezultati su solidni i ne odstupaju mnogo od postojećeg uspjeha učenika.

**U lokalnoj zajednici dobro sarađujemo sa Opštinom Tivat,** Centrom za kulturu, Muzičkom školom, Srednjom školom, Radio Tivtom ( srijedom se emituje “Školarac”, radio emisija koju uređuju učenici uz pomoć Zore Krstović, novinarke Radio Tivta), JKP, TO Tivat, Centrom za socijalni rad, Domom zdravlja, Porto Montenegrom, NVO-a, naročito sa Dječijim savezom, kao i sa mnogim privrednicima u gradu. Kada je u pitanju Opština, to nije samo finansijska potpora školi, nego i zajednički kontinuirani rad na realizaciji niza projekata vezanih za rad sa djecom ( o zaštiti i očuvanju životn sredine - sa Zelenim timom, o prevenciji nasilja i narkomanije - sa Kancelarijom za mlade i slično).

**Kancelarija za RE populaciju** nastavlja sa radomu školi, pošto je pokazala opravdanost svog postojanja Saradnja je jako dobra, a problemi se brže rješavaju. Uključenost učenika u školske manifestacije i priredbe je na zadovoljavajućem nivou, a smanjen je i broj izostanaka.

**Kao škola, otvoreni smo za svaki vid saradnje** i izlazimo maksimalno u susret svima koji stručno rade sa našim učenicima, kako sportskim ekipama, tako i kulturno-umjetničkim društvima i udruženjima. U školi učenici, pored redovnih sekcija, mogu izabrati: sportske sadržaje, folklor, mentalnu aritmetiku i karate.

**ZAKLJUČAK**

U prethodnom periodu urađeno je mnogo, kako na poboljšanju materijalno-tehničkih uslova rada, tako i na podizanju kvaliteta nastave, povezivanju škole sa lokalnom zajednicom i šire, profesionalnom usavršavanju nastavnika i afirmaciji kulturnih vrijednosti, tradicije, preduzetništva, razvijanju kreativnosti kod učenika.

Riiješen je problem grijanja rekonstrukcijom postojećeg sistema, zahvaljujući podjednakom ulaganju finansijskih sredstava od strane Ministarstva prosvjete i Opštine Tivat (oko 180.000 eura ). Sistem grijanja povezan je sa srednjom školom, gdje je takođe izvršena rekonstrukcija. Tako su se stekli uslovi za normalan i ugodan rad u učionicama.
Škola posjeduje dovoljan broj računara za rad dvije kompjuterske učionice, kao i za većinu kabineta.
Poboljšani su materijalno tehnički uslovi, kao i kvalitet nastave u centralnoj školi i u područnoj školi u Gradiošnici.
Škola dobro sarađuje sa lokalnom zajednicom i šire, sa školama iz okruženja i inostranstva (Berlin).

Posebna pažnja poklanja se profesionalnom usavršavanju nastavnika, koji učestvuju na mnogim seminarima, predavanjima, okruglim stolovima, koja se tiču struke i proširivanja znanja iz različitih oblasti.
U školi se afirmišu: znanje, kreativnost, timski rad, kulturne vrijednosti i aktivnosti, tradicija, preduzetnički duh, takmičenja u znanju i sportska takmičenja, prihvatanje različitosti...Sve to dalo je solidne rezultate, a učenici su aktivno učestvovali na mnogim takmičenjima i konkursima.

Sajt škole [www.osdmilovic.edu.me](http://www.osdmilovic.edu.me) redovno ažuriramo, pa se tako možete informisati o svim dešavanjima u školi blagovremeno, kao što je ranije napomenuto.Treba istaći da je saradnja sa Školskim odborom jako dobra i konstruktivna, kao i sa Savjetom roditelja i sa Đačkim parlamentom.

Uprava škole ima prioritetan cilj: učiniti školu bezbjednim i prijatnim mjestom za učenike i nastavnike, kao i za roditelje. Nastavnike treba podsticati na stalno usavršavanje, a učenike na logičko učenje i na što kvalitetniju međusobnu komunikaciju.

Odgovornost i angažovanje, stalna saradnja i dobra komunikacija, kroz planska materijalna ulaganja (smatram da je potrebno formirati tim koji će raditi na tome i uspostaviti još efikasniju saradnju) i povezivanje sa svim subjektima grada, doprinijeće kvalitetnijim uslovima boravka i školi i kvalitetnijem obrazovanju naše djece.

U Tivtu, 06. februara, 2018. S poštovanjem,

 **Direktorica,**

 Ružica Lazarević, prof.